Աուքեյ Քոլինզ

Աուքեյ Քոլինզ (անգլ.՝ Aukai Collins), կրել է նաև Աբու Մուջահիդ (անգլ.՝ Abu Mudjahid անվանումը, փետրվարի 13, 1974(1974-02-13), Հավայի, ԱՄՆ - հուլիսի 19, 2016(2016-07-19), Օուշենսայդ, Սան Դիեգո շրջան, Կալիֆոռնիա, ԱՄՆ), ամերիկացի մոջահեդ, ԱՄՆ քաղաքացի։


== Կենսագրություն ==
Ծնվել է իռլանդական ծագմամբ քրիստոնեական ընտանիքում։ Ավարտել է միջնակարգ դպրոցի իններորդ դասարանը։ 15 տարեկանում եղել է Սան Դիեգոյի ավազակախմբերից մեկի անդամ, գողության համար հայտնվել անչափահասների գաղությում, որտեղ ավագ բանտարկյալների ազդեցության տակ 18 տարեկանում ընդունել իսլամ։
1993 թվականին մեկնել է Պակիստան, որտեղ միացել է մոջահեդներին։ Ուսումնառություն ստանալու նպատակով՝ ուղարկվել է Աֆղանստան՝ Խալիդ բին Վհալիդի վերապատրաստական կենտրոն։ Վերջինս Ալ-Կաիդայի վերապատրաստական կենտրոններից մեկն էր, որտեղ նա վերապատրաստվել և ծանոթացել է Ահմեդ Օմար Սաիդ Շեյխի հետ։ 1995-1996 թվականներին Խատաբի հրամանատարության տակ մարտնչել է Չեչնիայում, որտեղ կորցրել է իր աջ ոտքը՝ պայթելով ականի վրա։ Մտերիմ է եղել նաև Շամիլ Բասաևի հետ։ 1996 թվականից, երեք տարի շարունակ, համագործակցել է Կենտրոնական հետախուզական վարչության և Հետաքննությունների դաշնային բյուրոյի հետ.
Կոսովոյի ազատագրման բանակի կազմակում կռվել է Կոսովոյում (տվյալներից մեկի համաձայն մինչև 1995-1996 թվականների չեչենական պատերազմը, մեկ այլ տվյալի համաձայն՝ չեչենական պատերազմից հետո)։ 1999 թվականին մասնակցել է Երկրորդ չեչենական պատերազմ։
Քոլինզը «Իմ ջիհադը․ ամերիկացի մոջահեդի զարմանալի ճանապարհորդության իրական պատմությունը Ուսամա բեն Լադենի վերապատրաստման ճամբարներից դեպի ՀԴԲ-ի և ԿՀՎ-ի հետ հակաահաբեկչական գործունեության» գրքի հեղինակն է, որը հրատարակվել է 2002 թվականի հունիսին։ 2003 թվականին գիրքը հրատարկվել է «Իմ ջիհադը․ մի ամերիկացու ճանապարհորդությունը Ուսամա բեն Լադենի աշխարհով՝ ամերիկյան կառավարության գաղտնի լրտեսի կարգավիճակում»։ Համաձայն Քոլինզի գրքում առկա տեղեկատվության և նրա հարցազրույցներից մեկում, 1998 թվականին Քոլինզը, հետևելով Արիզոնայում գործող արաբների խմբին, ՀԴԲ-ին է փոխանցել 2001 թվականի սեպտեմբերի 11-ի ահաբեկչիցներից մեկի՝ Հենի Հենջորի տվյալները։ ՀԴԲ-ն մի քանի անգամ հերքել է այս հայտարարությունը, սակայն հաստատել, որ Քոլինզը եղել է Արիզոնայում ՀԴԲ-ի տեղեկատվություն տրամադրողներից մեկը։ Կա վկայություն, համաձայն որի Քոլինզն առաջարկել է Արիզոնայում ստեղծել կեղծ ահաբեկիչների վերապատրաստման կենտրոն։
Բրուքինգի համալսարանի սեմինարներից մեկում հանդես է եկել որպես ահաբեկչության դեմ պայքարի փորձագետ։
Գրքի հրապարակումից հետո Քոլինզը դարձել է գլուխների որսորդ և 2003 թվականին ձերբակալվել Մեքսիկայում՝ ավտոմեքենայում զենք պահելու մեղադրանքով։ Ազատ է արձակվել 2006 թվականի մայիսին՝ չորս տարի ազատազրկված լինելով մեքսիկական Դուրանգո նահանգում։
Ապրել է Բալթիմորում։ Ամուսնացած է եղել, ունեցել մեկ որդի և երկու դուստր։ Դուստրերից մեկն ունեցել է Զուլիհան Էլիխադժիևայի խորթ քրոջից՝ Այշաթից։
Մահացել է 2016 թվականի հուլիսի 19-ին Կալիֆոռնիայի Օուշենսայդ քաղաքում, սեպսիսից։


== «Իմ ջիհադը» գիրքը ==
Collins A. My Jihad: The True Story of an American Mujahid's Amazing Journey from Usama Bin Laden's Training Camps to Counterterrorism with the FBI and CIA. — Guilford: Կաղապար:Нп3, 2002. — 257 p.
Collins A. My Jihad: One American's Journey Through the World of Usama Bin Laden-- as a Covert Operative for the American Government. — Կաղապար:Нп3, 2003. — 352 p.
Collins A. My Jihad: The True Story of an American Mujahid's Amazing Journey from Usama Bin Laden's Training Camps to Counterterrorism with the FBI and CIA. — Manas Publications, 2006. — 272 p.


== Ծանոթագրություններ ==


== Գրականություն ==
Pelton R. Y. The Hunter, the Hammer, and Heaven: Journeys to Three Worlds Gone Mad. — Guilford: The Lyons Press, 2002. — 320 p. — ISBN 1-58574-416-6